ماسکو: یوکرین دعویٰ کرینے کہ باخموت اٹ 24 گھنٹہ غان برجا جنگ اٹ 200 آن زیات روسی فوجی خلنگار وخت اس کہ 314 ٹھپی ءُ‘ جہانی خبر رساں ادارہ نا رداٹ یوکرین نا روس انا کوزہ کروک شار ڈونباس نا اسہ علاقہ ”باخموت“ اٹ بھاز جنگ مننگ اٹی ءِ‘ ڈونباس نا دا علاقہ ٹی روس داسکان کوزہ کننگ اٹ بے سہب مسنے۔ یوکرینی فوج انا ترجمان سرہی چیریواتی قومی چینل ءِ پارے کہ تدوک آ 24 گھنٹہ ٹی روسی فوج 16 جلہو کرے و 23 دوبدو جنگ مسنو ہرافتے ٹی 221 دشمن فوجی خلنگار و 314 ٹھپی مسر۔
(آن لائن)
